Sommeren igennem har flere nyheder drejet sig om bremsefejl på busser, der kørte nordjyske børn til fodboldstævne og unge til Smukfest.

Men nu viser en aktindsigt, som DR har fået ved Rigspolitiet, at busserne ikke er de værste, når det gælder bremseproblemer. Bremsefejl er endnu hyppigere på tunge køretøjer, der dækker over lastbiler og lastbiler med for eksempel påhængsvogn, sættevogn og andre typer vogne.

For os er det helt vanvittigt, at så mange lastbiler har bremseproblemer. Jan

Særligt er der store udfordringer med bremserne på de anhængere, som lastvognene kører med.

Mere end hvert tredje tunge køretøj, som politiet viftede ind til kontrol i 2015, 2016 og første halvdel af i år, havde bremsefejl. For busserne gælder det rundt regnet hver femte.

Derudover afslører aktindsigten, at hvert ottende tunge køretøj havde så alvorlige bremsefejl, at pladerne blev klippet.

3F Transport oplever, at branchen ikke tager sikkerheden alvorligt nok.